Period: Old Babylonian
Genre: Literary
Transliteration:
<SURFACE>
...gal an-ki ka-aš bar uŋ₃ si sa₂
{d}utu nir-ŋal₂ dumu {d}suen-na
a nun-na kur-gal šag₄-bal-bal {d}nin-lil₂-la₂
ud kug muš₃ hi-li-a gu₂-guru₃{ru}
nir pa-e₃ an daŋal-la he₂-du₇
saŋ-en₃-tar kalam-ma uŋ₃ kilib₃ zalag ŋa₂-ŋa₂
ŋeš-he₂-ta ni₂ guru₃{ru} kalam na dug₄-ga
še-er-zid-da ri kalam dirig-ga an-ur₂-ta piriŋ
gal-la-an-zu a-ra gal-gal-la šu du₇ me tu-da
ad-gi₄-gi₄ en₃ tar inim šar₂-šar₂ sa₂ pad₃-de₃ mu-zu
inim kug-zu niŋ₂ saŋ-ba du-e me sag₂ nu-di-de₃
nam-galam-ma-zu niŋ₂ šu nu-te-en a-ra-zu kug šen-na
e₃-a ka-ka-zu niŋ₂ šu nu-kur₂-ru...me da-ri₂
e₃-da-zu kur-kur zi ŋal₂-e igi-bi ma-ra-ši-ŋal₂
diŋir an-ki gu₂ si-a-zu-ne₂ nam ši-mu-da-ab-tar-re
{d}a-nun-na-ke₄-ne za-e šuku ha-la mu-ni-ib-šum₂-šum₂-ne
nu-gub-ba-zu ad kur-kur-ra-kam mi-ni-ib-gi₄-gi₄-ne
a₂-aŋ₂ an-ki-a šu-zu im-mi-in-si igi mu-na-ni-ib-duh
...kur-re ka-aš-bi mu-bar-re si-bi um-mi-in-sa₂
šul...taka₄ {ŋeš}si-ŋar an-ki kukku₂ zalag ŋa₂-ŋa₂
sipad zid šag₄-ge pad₃-da-zu nun {d}suen-i-din-nam
nam-lugal larsam{ki}ma zid-de₃-eš mi-ni-kur₉ nam-sipad-bi mu-un-šum₂
e₂-babbar...dug₃-dug₃-ga-ba gal nam-mu-ra-an-dug₄
nam-til₃-la-a-ni nam-til₃ ma-ra-ni-in-tah nam-til₃-la ha-ma-sud
nam-lugal-bi u₂ nam-til₃-la-gin₇ ka-za he₂-dug₃
<SURFACE>
...ba mu-un-sig₇ til₃ niŋ₂-ba...
...nam-lugal-la-bi...zi-ni sud u₃-tu
{d}suen-i...nam u₂-a e₂-babbar₂-ra ud ri₂-še₃ he₂-til₃
bala...nam-til₃ sud...šu mu-na...
...ge kug...bi he₂-eb-zu-zu
sa-gid₂...am₃
šul {d}utu sipad šag₄-ge pad₃-da sipad {d}suen-i-nam nam-til₃ ha-la-ni he₂-me-en
ŋeš-gi-ŋal₂-bi-im

Cuneiform:
<SURFACE>
...𒃲𒀭𒆠𒅗𒀸𒁇𒌧𒋛𒁲
𒀭𒌓𒉪𒅅𒌉𒀭𒂗𒍪𒈾
𒀀𒉣𒈾𒆳𒃲𒊮𒁄𒁄𒀭𒎏𒆤𒇲
𒌓𒆬𒈹𒄭𒇷𒀀𒄘𒅍𒊒
𒉪𒉺𒌓𒁺𒀭𒂼𒆷𒃶𒌌
𒊕𒇷𒋻𒌧𒈠𒌧𒆸𒆸𒌓𒂷𒂷
𒄑𒃶𒋫𒉎𒅍𒊒𒌧𒈾𒅗𒂵
𒊺𒅕𒍣𒁕𒊑𒌧𒋛𒀀𒂵𒀭𒌫𒋫𒊊
𒃲𒆷𒀭𒍪𒀀𒊏𒃲𒃲𒆷𒋗𒌌𒈨𒌅𒁕
𒀜𒄄𒄄𒇷𒋻𒅗𒊹𒊹𒁲𒅆𒊒𒉈𒈬𒍪
𒅗𒆬𒍪𒃻𒊕𒁀𒁺𒂊𒈨𒉺𒃶𒉡𒁲𒉈
𒉆𒃴𒈠𒍪𒃻𒋗𒉡𒋼𒂗𒀀𒊏𒍪𒆬𒊿𒈾
𒌓𒁺𒀀𒅗𒅗𒍪𒃻𒋗𒉡𒉽𒊒...𒈨𒁕𒌷
𒌓𒁺𒁕𒍪𒆳𒆳𒍣𒅅𒂊𒅆𒁉𒈠𒊏𒅆𒅅
𒀭𒀭𒆠𒄘𒋛𒀀𒍪𒉌𒉆𒅆𒈬𒁕𒀊𒋻𒊑
𒀭𒀀𒉣𒈾𒆤𒉈𒍝𒂊𒉻𒄩𒆷𒈬𒉌𒅁𒋧𒋧𒉈
𒉡𒁺𒁀𒍪𒀜𒆳𒆳𒊏𒄰𒈪𒉌𒅁𒄄𒄄𒉈
𒀉𒉘𒀭𒆠𒀀𒋗𒍪𒅎𒈪𒅔𒋛𒅆𒈬𒈾𒉌𒅁𒂃
...𒆳𒊑𒅗𒀸𒁉𒈬𒁇𒊑𒋛𒁉𒌝𒈪𒅔𒁲
𒂄...𒋺𒄑𒋛𒃻𒀭𒆠𒈪𒈪𒌓𒂷𒂷
𒉺𒇻𒍣𒊮𒄀𒅆𒊒𒁕𒍪𒉣𒀭𒂗𒍪𒄿𒁷𒉆
𒉆𒈗𒌓𒀕𒆠𒈠𒍣𒉈𒌍𒈪𒉌𒆭𒉆𒉺𒇻𒁉𒈬𒌧𒋧
𒂍𒌓...𒄭𒄭𒂵𒁀𒃲𒉆𒈬𒊏𒀭𒅗
𒉆𒋾𒆷𒀀𒉌𒉆𒋾𒈠𒊏𒉌𒅔𒈭𒉆𒋾𒆷𒄩𒈠𒋤
𒉆𒈗𒁉𒌑𒉆𒋾𒆷𒁶𒅗𒍝𒃶𒄭
<SURFACE>
...𒁀𒈬𒌧𒅊𒋾𒃻𒁀...
...𒉆𒈗𒆷𒁉...𒍣𒉌𒋤𒅇𒌅
𒀭𒂗𒍪𒄿...𒉆𒌑𒀀𒂍𒌓𒌓𒊏𒌓𒌷𒂠𒃶𒋾
𒁄...𒉆𒋾𒋤...𒋗𒈬𒈾...
...𒄀𒆬...𒁉𒃶𒅁𒍪𒍪
𒊓𒁍...𒀀𒀭
𒂄𒀭𒌓𒉺𒇻𒊮𒄀𒅆𒊒𒁕𒉺𒇻𒀭𒂗𒍪𒄿𒉆𒉆𒋾𒄩𒆷𒉌𒃶𒈨𒂗
𒄑𒄀𒅅𒁉𒅎